Hipogamaglobulinemija
Hipogamaglobulinemija je problem sa imunskim sistemom u kojem se ne proizvodi dovoljno gamaglobulina u krvi (dakle hipo- + gama + globulin + sufiks –emija). Ovo rezultira manjim brojem antitijela, što narušava imunski sistem, povećavajući rizik od infekcija. Hipogamaglobulinemija može biti posljedica raznih primarnih genetičkih defekata imunskog sistema, kao što je obična varijabilna imunodeficijencija, ili može biti uzrokovan sekundarnim efektima kao što su lijekovi, rak krvi ili loša prehrana ili gubitak gamaglobulina u urinu, kao kod neselektivne glomerulske proteinurije. Pacijenti sa hipogamaglobulinemijom imaju smanjenu imunsku funkciju; važna razmatranja uključuju izbjegavanje upotrebe živih vakcina i poduzimanje mjera predostrožnosti kada se putuje u regije sa endemskom bolešću ili lošim sanitarnim uslovima, kao što je primanje imunizacije, uzimanje antibiotika u inostranstvu, pijenje samo bezbjedne ili prokuhane vode, organizovanje odgovarajućeg zdravstvenog osiguranja prije putovanja i osiguranje nastavka svih potrebnih infuzija imunoglobulina.